cyanic-selkie/wikianc huggingface dataset:
Ֆրանչեսկո I Մեդիչի
Կենսագրություն
Ծնվել է Ֆլորենցիայում, Տոսկանայի Մեծ դուքս Կոզիմո I-ի և նրա կնոջ՝ Էլեոնորա Տոլեդացու ավագ որդին է: 1564 թվականին հայրը հրաժարվեց իշխանությունից և Ֆրանչեսկոյին ռեգենտ նշանակեց:
1565 թվականի դեկտեմբերի 18-ին Ֆրանչեսկոն ամուսնացավ կայսեր Ֆերդինանդ I-ի դուստր Յոհանա Ավստրիացու հետ: Նրանց ամուսնությունը անհաջող ստացվեց: Ֆրանչեսկոն անտեսում էր հիվանդոտ և մելամաղձոտ Յոհանային, որին չէին հավանում նաև իր հպատակները՝ ավստրիական ծագման պատճառով: 12 տարվա ամուսնության ընթացքում Յոհանան ծնեց 8 երեխա և մահացավ՝ 31 տարեկան հասակում:
Կնոջ մահվանից երեք ամիս անց՝ 1578 թվականի հունիսի 5-ին, Ֆրանչեսկոն գաղտնի ամուսնացավ իր վաղեմի սիրուհի Բիանկա Կապելոյի հետ: Հոկտեմբերի 12-ին հրապարակավ տեղի ունեցավ նրանց հանդիսավոր ամուսնական արարողությունը: Նրանք երեխաներ չունեին, բայց Ֆրանչեսկոն օրինականացրեց Բիանկայի դստերը՝ առաջին ամուսնությունից և որդուն՝ Անտոնիոյին, որին բաստարդ Ճանաչեց և ընտանիք ընդունեց որպես Անտոնիո դե Մեդիչի(1576-1621): Հպատակները Բիանկային նույնպես չէին սիրում և «Կախարդ» մականունն էին տվել: հնչում էին նաև մեղադրանքներ, որ հենց այդ զույգն է սպանել Յոհանա Ավստրիացուն:
Հոր նման, Ֆրանչեսկոն նույնպես բռնակալ էր. բայց մինչ Կոզիմոն առերևույթ պահպանում էր Ֆլորենցիայի անկախությանը, Ֆրանչեսկոն աներոջ այնուհետև նաև աներորդու՝ Սրբազան Հռոմեական կայսրության կայսրերի կամակատարն էր: Նա բարձրացրեց հարկերը, որոնց մի մասը հոսում էր դեպի Հաբսբուրգները: Այս ամենը բերեցին ժողովրդի կողմից նրա հանրաճանաչության անկմանը:
1587 թվականին նա մասնակցեց Ռեչ Պոսպոլիտայի թագավորական ընտրություններին, բայց հաղթել չկարողացավ :
Ֆրանչեսկոն և Բիանկան մահացել են նույն օրը՝ 1587 թվականի հոկտեմբերի 17-ին Պաջո-ա-Կայանոյի ամառանոցում, Ֆրանչեսկոյի եղբոր և ժառանգորդ՝ Ֆերդինանդոյի հետ հանդիպման ժամանակ: Ժամանակորդները խոսում էին թունավորման մասին, չնայած բժիշկները ախտորոշեցին մալարիա: Ժամանակակից ուսումնասիրությունները ցույց են տվել, որ երկուսն էլ թունավորվել են մկնդեղով : Ֆրանչեսկոյի դին հանգչում է Սան Լորենցոյի բազիլիկայում գտնվող ընտանեկան դամբարանում, Բիանկայի թաղման վայրն անհայտ է: Նրանց փորոտիքը, որոնք հեռացվել էին զմռսման ժամանակ, թաղվել են առանձին-առանձին՝ Բոնիստալոյի եկեղեցում, որը գտնվում էր ոչ հեռու ամառանոցից` որտեղ մահը վրա էր հասել:
Տոսկանայի դքսի գահը ժառանգել է Ֆրանչեսկոյի եղբայրը` Ֆերդինանդո I-ը, ով Ֆրանչեսկոյի թունավորման առաջին կասկածյալներից մեկն էր:
Գիտական ​​հետաքրքրություններ
Ֆրանչեսկոն, ինչպես և բոլոր Մեդիչիները, հովանավորեց արվեստը՝ ստեղծեց դելա Կրուսկայի ակադեմիան` իտալերենը մաքուր պահելու և քերականություն ստեղծելու նպատակով, և հիմնեց Մեդիչի թատրոնը: Բայց նա հատկապես հետաքրքրված էր բնական գիտություններով, որոնց հանդեպ բուռն կիրք էր տածում: Նա զբաղվում էր քիմիայով և ալքիմիայով: Պալացո Վեկիոյում նա հատուկ սենյակ էր հատկացրել դրանցով զբաղվելու համար և այնտեղ շատ ժամեր էր անցկացնում: Դա անհատական ​​լաբորատորիա էր և միևնույն ժամանակ թանգարան, որտեղ հավաքվում էին տարբեր հետաքրքրություն ներկայացնող նյութեր և հանքային նմուշներ: Մեծ դուքսի հետաքրքրությունը քիմիայի հանդեպ հանգեցրեց ճենապակու և կերամիկայի արտադրությանը (Մեդիչիների ճենապակու արտադրությունը ծաղկում ապրեց միայն նրա մահից հետո):
Երեխաներ
Երկրորդ ամուսնությունից օրինականացրել է Անտոնիոին՝ իր որդուն ծնված Բիանկայից: Կա նաև վարկած, որ Անտոնիոն Ֆրանչեսկոյի երեխան չի:
Արվեստում
Շատ ստեղծագործություններ, որտեղ հանդես է գալիս Ֆրանչեսկոյի կերպարը, կապված են նրա և Բիանկա Կապելոյի հարաբերությունների հետ:
Ծանոթագրություններ
Կատեգորիա:16-րդ դարի Եվրոպայի միապետներ
Ֆրանց II (Ավստրիայի կայսր)
Ֆրանց II, Սրբազան Հռոմեական կայսրության վերջին (կառավարման տարեթվերը՝ հուլիսի 7, 1792-օգոստոսի 6, 1806) և Ավստրիայի առաջին (1804 թվականի օգոստոսի 11-ից) կայսրը, որ կառավարել է մինչև իր մահը։ Ավստրիայի կայսր դառնալուց հետո վերջինս սկսեց կրել նաև Հունգարիայի և Բոհեմիայի թագավորների տիտղոսը՝ Ֆրանց I անվան տակ
Լրիվ տիտղոսը՝ Աստծո ողորմածությամբ ընտրված հռոմեական կայսր, Օգոստոսի հետևորդ և Ավստրիայի ժառանգական կայսր։ Կառավարել է Նապոլեոնյան պատերազմների շրջանում։ Շարունակական պարտություններից հետո ստիպված է եղել մասնատել Ավստրո-Հունգարական կայսրությունը։ Եղել է Նապոլեոն Բոնապարտի երկրորդ կնոջ՝ Մարիա-Լուիզա Ավստրիացու հայրը։ Վարել է պահպանողականության ներքին քաղաքականություն՝ քննադատելով ազատական բարեփոխումներ կատարած իր նախնիններին։
Նախքան իշխանության գալը
Ծնվել է 1768 թվականի փետրվարի 12-ին Ֆլորենցիայում։ Եղել է էրցհերցոգ և ապագա կայսր Լեոպոլդի և Իսպանիայի կայսր Կառլոս III-ի դստեր՝ Մարիա Լյուդվիգ Իսպանացու որդին։ Իր մանկությունն անցկացրել է ծննդավայրում։ 1784 թվականից ի վեր ապրել է Վիեննայում՝ հորեղբոր մոտ։ Վերջինիս բնութագրմամբ Ֆրանցը մանուկ հասակից ի վեր եղել է զորեղ և շատ համառ երիտասարդ։ 1788 թվականին Ֆրանցն ամուսնանում է Էլիզաբեթ Վիլհելմի հետ։
Առաջին խոշոր ռազմական բախումը, որին մասնակցում է Ֆրանցը, լինում է ավստրո-թուրքական պատերազմը։ Թուրքերի դեմ պատերազմում ցուցաբերած քաջության և անձնազորության շնորհիվ 1789 թվականին վերջինս միայն անվանականորեն նշանակվում է գլխավոր հրամանատար։ Ըստ էության՝ զորքերը ղեկավարվում էին դաշնային մարշալ Լոուդոնի կողմից։
Յոզեֆ II-ի մահից հետո՝ 1790 թվականի փետրվարի 20-ը, Ֆրանցը դռնում է ռեգենտ։ 1791 թվականին նա ներկա է գտնվում «գերտերությունների ղեկավարների» համագումարին, որտեղ մշակվում է Ֆրանսիական հեղափոխության դեմ գործողությունների ծրագիր։ Ֆրանցն իր կյանքի կարևորագույն իրադարձությունները գրելու սովորություն ուներ։
Հեղափոխական Ֆրանսիայի դեմ պայքար և Լեհաստանի բաժանում
Լեոպոլդ II-ի մահից հետո՝ 1792 թվականի մարտի 1-ին, Ֆրանցը բազմեց գահին։ Դրանից հետո նա ընտրվեց կայսր և հուլիսի 14-ին Մայնի Ֆրանկֆուրտում պսակադրվեց։ Որոշ ժամանակ անց Ֆրանցը Օֆենում օծվեց Հունգարիայի, իսկ Պրահայում՝ Բոհեմիայի թագավոր։ Վերջինիս կառավարման տարիները համընկնավ Եվրոպայի պատմության մի դարակազմիկ իրադարձության՝ Ֆրանսիական հեղափոխության հետ։ 1792 թվականին Ֆրանցը դաշինք կնքեց Պրուսիայի թագավորության հետ, որով պարտավորվեց պատերազմել Ֆրանսիական կայսրության դեմ։ Պատերազմական գործողությունները սկսվեցին ապրիլին և հանգեցրեցին նրան, որ Սրբազան Հռոմեական կայսրությունը հայտնվեց մասնատման եզրին։ Պատճառն այն էր, որ շարունակական անհաջողություններից հոգնած Պրուսիան պայմանագիր էր կնքել Ֆրանսիայի հետ՝ պատերազմում ավստրիական բանակին թողնելով միայնակ։ 1794 թվականին Ֆրանցի բանակը պարտություն է կրում Տորնեյի ճակատամարտում, որից հետո վերջինս ստիպված է լինում վերադառնալ Վիեննա։ Պատերազմից հետո Ավստրիան կորցրեց Իտալիայի իր հողերը, Նիդերլանդները և Լոմբարդիան։ Այնուամենայնիվ, Վենետիկը, Իստրիան և Դալմատիան շարունակեցին մնալ կայսերական Ավստրիայի կազմում։
1795 թվականին Ֆրանցը սկսեց միջնորդել նաև Լեհաստանի մարտերին։ Արդյունքում՝ 47 հազար քառ․ կմ լեհական տարածք՝ 1,2 միլիոն բնակչությամբ, անցավ Ավստրիային։ 1799 թվականին Ֆրանսիան պատերազմ սկսեց երկրորդ կոալիցիայի երկրների՝ Ռուսական կայսրության և Մեծ Բրիտանիայի դեմ, սակայն պարտություն կրելով ստիպված եղավ համաձայնագիր կնքել Ավստրիայի հետ։
Գրականություն
Կատեգորիա:Հաբսբուրգ-Լոթարինգների տուն Կատեգորիա:Հունգարիայի թագավորներ Կատեգորիա:Չեխիայի թագավորներ Կատեգորիա:Անձինք այբբենական կարգով Կատեգորիա:Փետրվարի 12 ծնունդներ Կատեգորիա:Հուլիսի 24 ծնունդներ Կատեգորիա:1768 ծնունդներ Կատեգորիա:Ֆլորենցիա քաղաքում ծնվածներ Կատեգորիա:Մարտի 2 մահեր Կատեգորիա:1835 մահեր Կատեգորիա:Վիեննա քաղաքում մահացածներ Կատեգորիա:Կաթոլիկ միապետներ Կատեգորիա:19-րդ դարի ավստրիացիներ Կատեգորիա:Կապիչի շքանշանի ասպետներ
Micrurus tener
Micrurus tener թունավոր օձ։ Այս տեսակի օձը տարածված է Հյուսիսային Ամերիկայում, Տեխասում և Լուիզիանայում։ Մարմնի երկարությունը հասնում է մինչև 1 մետրի։ Այս օձերը ունեն վառ, ունեն գունավոր շերտեր, որոնցից յուրաքանչյուրը առանձնանում են նեղ դեղին օղակներով։ Այս տեսակի օձերը իրենց ձագերին կերակրում են տարբեր երկկենցաղներով և խոշոր միջատներով։
Micrurus tener-ի խայթոցը վտանգ է մարդկային կյանքի համար։ Եթե օձը խայթել է մարդու, և եթե օգնություն չի ստացել, ապա այդ մարդը կարող է մահանալ 20-ից 24 ժամվա ընթացքում։
Դիզյունկտիվ նորմալ ձև
Դիզյունկտիվ նորմալ ձև (ԴՆՁ) բուլյան տրամաբանության մեջ, նորմալ ձև, որում բուլյան բանաձևը ունի լիթերալների կոնյունկցիայի դիզյունկցիայի տեսք։ Ցանկացած բուլյան բանաձև կարող է արտահայտվել դիզյունկտիվ նորմալ ձևով։ Դրա համար կարելի է օգտագործել երկակի ժխտման օրենքը, Դե Մորգանի օրենքը, տարածման օրենքը։ Դիզյունկտիվ նորմալ ձևը հարմար է թեորեմի ավտոմատ ապացուցման համար։
Օրինակներ
Բանաձևերը ԴՆՁ-ում։
Բանաձևերը ոչ ԴՆՁ-ում։
ԴՆՁ-ի կառուցման ալգորիթմը
1) Ազատվել բոլոր տրամաբանական գործողություններից, որ պարունակում է բանաձևը, փոխարինել դրան հիմնականներով՝ կոնյունկցիա, դիզյունկցիա, ժխտում; Դա կարելի է կատարել՝ օգտագործելով հավասարազոր բանաձևեր.
3) Ազատվել երկակի ժխտման նշաններից։
ԴՆՁ-ի կառուցման օրինակ
ԴՆՁ դարձնենք հետևյալ բանաձևը։
Արտահայտենք տրամաբանական օպերացիաները → և ↓ ։ միջոցով.
Ստացված բանաձևում փոխարինենք ժխտումը փոփոխականներով և կրճատենք երկակի ժխտումները.
Օգտագործելով տարածման կանոնը՝ ստանում ենք.
Օգտագործելով կոնյուկցիայի իդեմպոտենտությունը՝ ստանում ենք ԴՆՁ-ն.
k-դիզյունկտիվ նորմալ ձև
k-դիզյունկտիվ նորմալ ձև անվանում են դիզյունկտիվ նորմալ ձևը, որում յուրաքանչյուր կոնյունկցիա պարունակում է հավասարապես k լիթերալ։
Օրինակ, հետևյալ բանաձևը գրված է 2-ԴՆՁ-ում.
Անցում ԴՆՁ-ից ԿԴՆՁ
Եթե որևէ պարզ կոնյունկցիայում չի բավարարում փոփոխականը, օրինակ Z-ը, ապա այնտեղ տեղադրում ենք հետևյալ արտահայտությունը որից հետո բացում ենք փակագծերը (այդ դեպքում կրկնվող դիզյունկտիվ գումարելիները չենք գրում, որովհետև իդեմպոտենտության օրենքի համաձայն)։ Օրինակ.
Այսպիսով, ԴՆՁ-ից ստացանք ԿԴՆՁ (կատարյալ դիզյունկտիվ նորմալ ձև)
ԴՆՁ-ն բնութագրող ֆորմալ քերականություն
Հետևյալ ֆորմալ քերականությունը բնութագրում է ԴՆՁ-ին վերաբերող բոլոր բանաձևերը.
Արտաքին հղումներ
Կատեգորիա:Բուլյան հանրահաշիվ
Գրիգորի Ադամով
Գրիգորի Ադամով (Григорий Борисович Адамов, իսկական անունը՝ Գիբս, ծածկանունը՝ Г. Адамов, ), խորհրդային ֆանտաստ գրող։
Կենսագրություն
Լրագրողական գործունեությունը սկսել է սոցիալ-դեմոկրատական «Юг» («Հարավ») թերթի խմբագրմամբ։ 1931 թվականին լույս է տեսել նրա առաջին արձակ ժողովածուն՝ «Միավորված շարասյունները»։ Առավել հայտնի է գիտաֆանտաստիկ ստեղծագործություններով։ Առաջին գիտաֆանտաստիկ ստեղծագործությունը տպագրվել է 1934 թվականին («Рассказ Диего»): «Վթար» (1935) և «Արևի օազիս» (1936) պատմվածքներում նվիրված է Արկտիկայի ու Կարակումների ապագա էներգետիկայի աղբյուրներին։ Ապագայում էներգիայի յուրացման խնդիրների է նվիրված նաև Ադամովի առաջին գիտաֆանտաստիկ վեպը՝ «Ընդերքին հաղթողները» (1937), որի սյուժեն զարգանում է երկրի ընդերք ճանապարհորդությամբ և այնտեղ էլեկտրակայան կառուցելուն ։
Գրիգորի Ադամովի որդին՝ Արկադի Ադամովը, դետեկտիվ ժանրի գրող է։
Ծանոթագրություններ
Կատեգորիա:Ռուս արձակագիրներ Կատեգորիա:Ռուս ֆանտաստ գրողներ Կատեգորիա:Գրական կեղծանուններով հայտնի հեղինակներ Կատեգորիա:Խորհրդային մանկագիրներ Կատեգորիա:Ռուս լրագրողներ Կատեգորիա:Խորհրդային տղամարդ գրողներ Կատեգորիա:Խորհրդային վիպասաններ Կատեգորիա:20-րդ դարի լրագրողներ
Կինեշմայի շրջան
Կինեշմայի շրջան (Кинешемский район), մունիցիպալ շրջան Ռուսաստանի Դաշնության Իվանովոյի մարզում։
Ստեղծվել է 1929 թվականին։ Վարչական կենտրոնը՝ Կինեշմա ։
Աշխարհագրություն
Շրջանի տարածքի մակերեսը կազմում է 1610 կմ²։
Բնակչություն
2010 թվականի մարդահամարի արդյունքներով շրջանում բնակվում էր 23426 մարդ։ Բնակչության խտությունը կազմում էր 14,55 մարդ/կմ²։
Արտաքին հղումներ
Կատեգորիա:Իվանովոյի մարզ Կատեգորիա:Ռուսաստանի շրջաններ ըստ դաշնային սուբյեկտների
Պրոֆեսոր Զում
Պրոֆեսոր Զում (Professor Zoom), նաև հայտնի է, որպես Հակադարձ Ֆլեշ (Reverse-Flash)՝ հորինված կերպար, DC Comics ընկերության կոմիքսների չարագործ, ստեղծված գրող Ջոն Բրումի և նկարիչ Կարմին Ինֆանտինոյի կողմից։ Առաջին անգամ հայտնվել է The Flash #139 (սեպտեմբեր, 1963) ։ Հայտնի է, որպես երկրորդ Ֆլեշի՝ Բարի Ալենի գլխավոր թշնամի։
Հորինված կենսագրություն
Ըստ DC գեղարվեստական տիեզերքի, Էոբարդ Թոունը ծնվել է 25-րդ դարում և եղել է 20-րդ դարի Ֆլեշի մեծ երկրպագու։ Դառնալով գիտնական, նա հորինել է էլեկտրոքիմիական լոգանք, նման այն, որ մի ժամանակ տվել է ունակություններ առաջին Ֆլեշին, և ստացել է նրանց, հնարելով նաև ժամանակի մեքենա, որպեսզի մեկնի 20-րդ դար ու հանդիպի իր կուռքի հետ։ Բայց ժամանակին ճանապարհորդության ընթացքում նրա գիտակցությունը վնասվել է, նա սկսել է իրեն համարել Բարի Ալեն, իսկ սույն Ալենին՝ ինքնակոչ։ Մարտի ընթացքում Ֆլեշը հաղթել է Թոունին և ուղարկել ապագան, միաժամանակ ջնջելով նրա հիշողությունը։ Սակայն Թոունը գտել է ժամանակի պարկուճը, Ֆլեշի զգեստի հետ՝ Արծաթե դարի ժամանակներից և նրա հորինված մեքենայի միջոցով օժտել է զգեստը գերմարդկային արագություն ընձեռնելու հնարավորություն, նրան, ով այն կրում է։ Միաժամանակ դրան մեքենան փոխել է զգեստի գույնը. նա դարձել է դեղին գույնի, իսկ կայծակի տարբերանշանը՝ կարմիր։ Դրանից հետո նա իր անունը դրել է Պրոֆեսոր Զում և դարձել է հանցագործ, բայց նորից պարտվել է Ֆլեշի կողմից, հայտնված ապագայում։ Ձգտելով վրեժ լուծել, Տոունը վերադարձել է անցյալ և դարձել Ֆլեշի գլխավոր թշնամիներից մեկը։
Flash #324-ում կերպարը ձևականորեն սպանվել է Ֆլեշի կողմից և հաջորդ 25 տարին միայն եզակի է հայտնվել DC կոմիքսներում, բայց 2009 թվականին «հարություն է առել» գրող Ջեֆ Ջոնսի կողմից The Flash: Rebirth շարքի համար։
Ունակություններ
Հակադարձ Ֆլեշի ունակությունները նման են Ֆլեշի ունակություններին. նա կարող է վազել գերձայնային, ինչպես նաև լույսի արագությունը գերազանցող արագությամբ, այդ թվում շարժվել ջրում, ստեղծել հզոր հողմապտույտներ իր ձեռքերի գերարագ շարժումներով և այլն։ Այդպես նա կարող է վազել արագությամբ, գերազանցող լույսի արագությունը 15 անգամ։ Իր գերուժերի հետ միասին, Թոունը տիրապետում է բարձր ինտելեկտի. նույնիսկ իր հարազատ 25-րդ դարում, երբ գիտությունը զգալիորեն առաջընթաց է արձանագրել իր զարգացման մեջ, նա համարվում է հանճար։
Իրադարձություններից հետո, առաջ բերելով այլընտրանքային ժամանակային գծի ձևավորմանը, որը հայտնի է, որպես «Ֆլեշփոինթ», Էոբարդ Թոունը ստացել է իր տրամադրության տակ ավելի հզոր ունակություններ. նա կարող է կլանել ուրիշ մարդկանց հիշողություններ, փոխել իր տարիքը, ինչպես նաև էապես ազդել այդ ժամանակային գծի վրա ։
Նետի տիեզերք
The CW ալիքի, DC Հեռուստատեսային Տիեզերքում (Նետի տիեզերքում), Էոբարդ Թոունի/ Հակադարձ Ֆլեշի դերը կատարեցին դերասաններ Թոմ Կավանան (Բժիշկ Հարիսոն Ուելսի կերպարանքով) և Մեթ Լետչերը (իրական կերպարանք)։
Քննադատական ընկալումը
Պրոֆեսոր Զումը զբաղեցրել է 31-րդ հորիզոնականը IGN «կոմիքսներում 100 մեծագույն չարագործներ» ցուցակում, նաև 11-րդ տեղը DC Comics տիեզերքի 25 լավագույն չարագործների ցուցակում, ըստ նույն կայքի ։ Complex կայքի, կոմիքսների պատմության մեջ, 25 լավագույն չարագործների ցուցակում, գրավել է 23-րդ տեղը ։ Icons of the American Comic Book գրքի հեղինակների կարծիքով, հանդիսանում է «Ֆլեշի առավել վտանգավոր թշնամի» ։
Ֆրանց Գրուբեր
Ֆրանց Քսավյեր Գրուբեր (Franz Xaver Gruber, ), Եղել է ավստրիական տարրական դպրոցի ուսուցիչ և եկեղեցական երգեհոնահար Արնսդորֆ գյուղում։ Հայտնի է իր «Լուռ գիշեր» (Silent Night) Սուրբ Ծննունդի տոների նվիրված հիմնի երաժշտությամբ։
Կենսագրություն
Գրուբերը ծնվել է 1787 թ. նոյեմբերի 25-ին Խոչբուրգ գյուղում, վերին Ավստրիա, Յոզեֆ և Մարիա Գրուբերների ընտանիքում։ Կնքվելուց նրան տրվել է «Կոնդրադ Քսավյե» անունը, որը այնուհետև փոխվել է «Ֆրանց Քսավյեր»-ով։ Նրա առաջի երաժշտության ուսուցիչը, եղել է իր դպրոցական ուսուցիչ Անդրեաս Պետերլեխները։
«Լուռ գիշեր» (Silent Night)
1816 թվականին նա ստանձնում է լրացուցիչ աշխատանք, հարևան Օբերնդօրֆ գյուղի, Սուրբ Նիկողոս եկեղեցում (St Nicholas Church), որպես երգեհոնահար և երգչախմբի ղեկավար։ Կաթոլիկ քահանա Ջոզեֆ Մորի հետ համատեղ, որը գրել է բանաստեղծության գերմաներեն բնօրինակը, Գրուբերը գրում է «Լուռ գիշեր» (Silent Night) Սուրբ Ծննդյանը նվիրված հիմնի երաժշտությունը։ Քանի որ այդ ժամանակ եկեղեցու երգեհոնը վնասված էր, Գրուբերը գրել է երաժշտությունը կիթառի համար։ Առաջի անգամ "Լուռ գիշերը", գերմաներեն Stille Nacht, կատարվել է նրանց երկուսի կողմից 1818 թվականին, Նոր Տարվա և Սուրբ Ծննդյան պատարագին Սուրբ Նիկողոս եկեղեցում։ Մորը կատարում էր երաժշտությունը կիթառի վրա, իսկ երգչախումբը կրկնում էր իր ետևից ամեն վանկի վերջի երկու տողը։
Տարիներ անց, Գրուբերը կատարել է լրացուցիչ վերափոխում (arrangements) երգեհոնի և երգեհոնի և երաժշտախմբի համար, ինչպես նաև դարձել է բազմաթիվ այլ (եկեղեցական) երգերի հեղինակ, որոնցից շատերը մինչ այժմ տպագրվում են և կատարվում ավստրիական եկեղեցիներում։
Ծանոթագրություններ
Կատեգորիա:Ավստրիացի կոմպոզիտորներ Կատեգորիա:Ավստրիացի երգեհոնահարներ
Եզրին (ֆիլմ, 1997)
«Եզրին» (The Edge), արկածային ֆիլմ, հավելված հոգեբանական դրամայով և թրիլերով։ Ֆիլմի ռեժիսորը Լի Տամահորին է։ ԱՄՆ-ի կինոթատրոններում ֆիլմի շնորհանդեսը տեղի է ունեցել 1997 թվականի սեպտեմբերի 26-ին ։
Որպես ֆիլմի կարգախոս ընտրվել է հետևյալ նախադասությունը՝ «Ի՞նչ կլինի, եթե ձեր ոխերիմ թշնամին դառնա ձեր ապրելու միակ հնարավորությունը»։
Սյուժե
Տարեց միլիարդատեր Չարլզ Մորսը իր երիտասարդ և գեղեցիկ կնոջ՝ ֆոտոմոդել Միկիի հետ ուղվորվում է Ալյասկա, որտեղ պրոֆեսյոնալ լուսանկարիչ Ռոբերտ Գրինը հույս ուներ լուսանկարել գեղեցիկ կադրեր։ Այն տղամարդը, որը պետք է լուսանկարվեր Միկիի հետ, հիվանդանում է և Ռոբերտը համոզում է Չարլզին, որպեսզի նա նրանց հետ ուղևորվի լիճ, որի մոտակայքում ապրում էր հնդիկ որսորդը, որի նկարը նա տեսել էր այն տան պատին, որտեղ նրանք կանգ էին առել և նա մտածում էր, որ այդ մարդը իդեալական կլինի ֆոտոսեսիայի համար։
Թռիչքի ժամանակ ուղղաթիռը բախվում է թռչուններին և ընկնում է լճի մեջ։ Օդաչուն մահանում է, բայց Չարլզը, Ռոբերտը և նրանց օգնականը ողջ են մնում։ Կապը ընդհատվում է, ցրտում էր, փրկության հույսը շատ փոքր է։ Ինչպես ողջ մնալ քաղաքակրթությունից հեռու?:
Չարլզ Մորսը, որը ուներ շատ ուժեղ հիշողություն և խորագիտակություն, հենց այս դեպքից մի քանի օր առաջ կարդացել էր մի գիրք այսպիսի դեպքերի մասին։ Նրա գիտելիքները, տղամարդկությունը և ինքնատիրապետման հատկությունը ստիպում են իրեն և իր ընկերներին պայքարել կյանքի համար։ Բայց նրանց առջև հայտնվում է լուրջ խնդիր՝ նրանց աննահանջ հետևում է մեծ, մարդակեր արջ, իսկ Ստիվենը փայտը սրելու ժամանակ խորը վիրավորում է ոտքը։
Մի անձրևոտ գիշեր արջը արյան հոտի միջոցով գտնում է նրանց և սպանում Ստիվենին։
Ավելի է ցրտում, ուժերը սպառվելու վրա են։ Մորսը առաջարկում է դանակի օգնությամբ ձկներ որսալ, և նրա մոտ դա համարյա ստացվում է, բայց հանկարծ նորից նրանց հետքի վրա է դուրս գալիս արջը։ Մորսը թակարդներ է սարքում արջի համար, հնդիկների եղանակով, չնայած որ Ռոբերտը դրանց արդյունավետությանը չի հավատում։ Ուժգին մարտից հետո արջը ընկնում է, խոցված փայտե ցցով։ Տաք հագուստի և նաև որոշ ժամանակ ուտելիքի հարցը արդեն համարվում էր լուծված։
Մի անգամ նրանք պատահական հանդիպեցին ինչ որ որսորդի լքված տնակ, որտեղից նրանք գտան կանոե, հրացան, պատրոններ, սպասք և քարտեզ։ Մորսը առաջարկում է մնացած ճանապարհը անցնել գետի միջով։ Փրկությանը շատ քիչ էր մնացել, բայց հենց այդ ժամանակ պարզվում է, որ Ռոբերտը Չարլզի կնոջ սիրեկանն է և նա որոշել է սպանել Չարլզին։ Ռոբերտը արդեն պատրաստվում էր սեղմել հրահանը, երբ հանկարծակի ընկավ փոսի մեջ, որը պատրաստված էր, որպես թակարդ կենդանիների համար։ Չարլզը դուրս է բերում վիրավոր Ռոբերտին և ցույց է տալիս առաջին օգնություն։ Դրանից հետո նրանք նավակով լողում են գետի երկայնքով դեպի կանոե։ Վերջապես նրանց նկատում է ոստիկանական ուղղաթիռը, բայց այդ ընթացքում Ռոբերտը մահանում է շատ արյուն կորցնելու հետևանքով։
Նկարահանումներ
«Lost in the Wilds» (Վայրի բնությունում կորածը) գիրքը, որը կարդում է ֆիլմի հերոս Էնտոնի Խոպկինսը, մտածված է եղել հատուկ այս ֆիլմի համար ։
Արտաքին հղումներ
Կատեգորիա:Ամերիկյան արկածային ֆիլմեր Կատեգորիա:Ամերիկյան դրամա ֆիլմեր Կատեգորիա:Ամերիկյան թրիլեր ֆիլմեր Կատեգորիա:Անգլերեն ֆիլմեր Կատեգորիա:1997 ֆիլմեր Կատեգորիա:Լի Տամահորիի ֆիլմեր Կատեգորիա:20th Century Fox ֆիլմեր Կատեգորիա:Ամերիկյան ֆիլմեր Կատեգորիա:1990-ականների դրամա ֆիլմեր Կատեգորիա:Ամերիկյան էքշն թրիլեր ֆիլմեր Կատեգորիա:20-րդ դարի ֆիլմեր Կատեգորիա:Կանադական դրամա ֆիլմեր Կատեգորիա:Ֆիլմեր մահվան մասին Կատեգորիա:Ֆիլմեր արջերի մասին Կատեգորիա:Կանադական արկածային ֆիլմեր
Շանտալ Մուֆֆ
Շանտալ Մուֆֆ (Chantal Mouffe ), բելգիացի քաղաքական փիլիսոփա։
Կենսագրություն
Շանտալ Մուֆֆը սովորել է Լյովենում, Փարիզում և Էսսեքսում, իսկ հետագայում դասավանդել է մի շարք համասարաններում (Եվրոպա, Հյուսիսային և Լատինական Ամերիկա)։ Նա նաև եղել է պրոֆեսոր Հարվարդում, Կոռնելի, Փրինսթոնի համալսարաններում և Փարիզի գիտական հետազոտությունների ազգային կենտրոնում (CNRS): 1989 թվականից մինչև 1995 թվականների ընթացքում եղել է Փարիզի միջազգային փիլիսոփայական քոլեջի (College International de Philosophie) ծրագրի ղեկավարը։ Ներկայումս Մեծ Բրիտանիայի Վեստմինստերյան համալսարանի քաղաքագիտության և միջազգային հարաբերությունների ամբիոնի պրոֆեսոր է, որտեղ ղեկավարում է ժողովրդավարության ուսումնասիրության կենտրոնը։
Գիտական ներդրում
Նա ամենից շատ հայտնի է Էսսեքսի վերլուծության դպրոցի զարգացման գործում ներդրած ավանդի համար, ինչպես նաև Էռնեստո Լակլաուի հետ «Հեգեմոնիա և սոցիալիստական ռազմավարություն» գրքի համագործակցության համար, որը դարձել է հետմարքսիստական հետազոտության մոդել՝ հիմնվելով Գրեմսիի հեգեմոնիայի տեսության, հետկառուցողականության և ինքնության տեսությունների վրա, որոնք վերասահմանում են ձախակողմյան քաղաքականությունը արմատական ժողովրդավարության առումով։
Շանտալ Մուֆֆը քննադատաբար է վերաբերվում «Դելիբերատիվ ժողովրդավարության» հայեցակարգին (հատկապես Հաբերմասի և Ռոուլսի տարբերակներում), նա հայտնի է Կարլ Շմիթի աշխատությունների, մասնավորապես նրա «Քաղաքական» կոնցեպտի իր քննադատական վերլուծությամբ (the political)։ Ժամանակակից ժողովրդավարության արմատականացումը Շանթալ Մուֆֆը նկարագրում է «Ագոնիստական բազմակարծության» տերմիններով։
Դիսենսիվ մոդել
Շանտալ Մուֆը քաղաքական փոխգործակցության այսպես կոչված դիսենսուալ մոդելի հեղինակն է։ Ի տարբերություն կոնսենսուսային մոդելի, որն իր մեջ ներառում է համաձայնության որոնում և հակասություններից մեղմացում՝ դիսիցենսիվ մոդելը գործում է այն դեպքերում, երբ կոնսենսուսը սկզբունքորեն անհնար է՝ քաղաքական պարադիգմների հիմնարար տարբերության պատճառով։ Ըստ Շանտալ Մուֆֆի՝ նման դեպքերում կոնսենսուսը ոչ միայն անհնար է, այլև վնասակար, քանի որ նույնիսկ եթե դա ձեռք բերվի, այդ նվաճումը կհանգեցնի այլընտրանքային կարծիքների բացառմանը և ճնշմանը։ Հետևաբար, ակնհայտ երևակայական երևույթները որոնելու և փոխհամաձայնության տարբերությունները վերացնելու փոխարեն, մոդելը ներառում է ճանաչել տարբերությունները և քննարկել վերջինիս հնարավոր սահմանները ։
Ծանոթագրություններ
Կատեգորիա:Քաղաքական գրողներ Կատեգորիա:Քաղաքական փիլիսոփաներ Կատեգորիա:Բելգիացի փիլիսոփաներ Կատեգորիա:Մարքսիստներ
Դերենիկ Դեմիրճյան
Դերենիկ Կարապետի Դեմիրճյան (Դեմիրճօղլյան, ), հայ գրող, հրապարակախոս, բանաստեղծ, արձակագիր, դրամատուրգ, թարգմանիչ։ ՀԽՍՀ ԳԱ ակադեմիկոս (1953), ՀԽՍՀ արվեստի վաստակավոր գործիչ (1940): ԽՍՀՄ գրողների միության անդամ 1934 թվականից։
Կենսագրություն
Նախնական կրթությունն ստացել է ծննդավայրի հայոց ծխական դպրոցում։ Երկու տարի անց տեղափոխվել է Արդահան, աշակերտել առաջադեմ համոզմունքներ ունեցող Ս. Տեր-Մելիքսեդեկյանին, 1892 թվականին ընդունվել է Էջմիածնի Գևորգյան ճեմարանը։ Դեմիրճյանի գրական հայացքների ձևավորման գործում բարերար ազդեցություն է ունեցել ճեմարանի ուսուցիչ, բանաստեղծ Հովհաննես Հովհաննիսյանը։ 1898 թվականին ավարտել է Թիֆլիսի Ներսիսյան դպրոցը, ապա աշխատել Արդահանում։ 1900 թվականին հաստատվել է Թիֆլիսում, մասնակցել Հովհաննես Թումանյանի նախաձեռնությամբ ստեղծված Վերնատուն գրական ընկերության աշխատանքներին։ Երաժշտություն ուսումնասիրելու նպատակով 1903 թվականին մեկնել է Մոսկվա։ 1905-1910 թվականներին սովորել է Ժնևի համալսարանի մանկավարժական ֆակուլտետում, վերադարձել Թիֆլիս և զբաղվել ուսուցչությամբ։ 1925 թվականին տեղափոխվել է Երևան, եղել գիտության և արվեստի ինստիտուտի արվեստի բաժնի գիտքարտուղարը։Նրա հայրը՝ Կարապետ աղան, եղել է սնանկացած վաճառական։
Ստեղծագործություններ
Գրական ասպարեզ է իջել իբրև բանաստեղծ։ 1893 թվականին «Տարազ»-ում լույս է տեսել Դեմիրճյանի անդրանիկ՝ բանաստեղծությունը։ Այնուհետև աշխատակցել է «Տարազ», «Մուրճ», «Նոր հոսանք» պարբերականներին։ Առաջին գրքույկը՝ «Բանաստեղծություններ» խորագրով, հրատարակվել է 1899 թվականին, երկրորդը՝ 1913 թվականին։ Վաղ շրջանի ստեղծագործություններին բնորոշ են հուսահատության, վշտի, միայնության տրամադրություններ։ Հասարակության հոգսերով ապրող բանաստեղծը ձգտում էր հասկանալ կյանքում տիրող անարդարությունների պատճառը, սակայն բանաստեղծությունների սիմվոլիստական պատկերների մեջ այդ ձգտումը դառնում էր անորոշ ու վերացական։ Խորհրդածելով բնության ու մարդկային կյանքի մասին («Կյանքի տեսիլ» պոեմ, 1913)՝ Դեմիրճյանն ընդգծել է կյանքի անիմաստ լինելը։ Սա երիտասարդ բանաստեղծի որոնումների շրջանն էր։
Ազատության համար զանգվածային պայքարը բանաստեղծին մղեց ժողովրդի հետ հոգևոր մերձեցման։ Այս շրջադարձի արտահայտությունն է «Լենկթեմուր» հայրենասիրական պոեմը, որտեղ Դեմիրճյանը դրվատել է ժողովրդի ուժը, երգել նրա անմահությունը։ Մարդկային մեծ սիրով ու լավատեսությամբ է տոգորված «Գարուն» (1920) ժողովածուն, որն ամփոփում է 1902-1919 թվականներին գրած քառյակները։ Մինչև 1919 թվականը ստեղծագործել է գրական բոլոր ժանրերով, այնուհետև հիմնականում անցել արձակին ու դրամատուրգիային ։
Դարասկզբին գրած պատմվածքներում դրսևորել է հումանիստական սկզբունքներ («Սեփականություն», «Տերտերը», «Ավելորդը», «Ստամոքս»)։ «Վասակ» (1912) և «Հովնան Մեծատուն» (1919) դրամաներում դատապարտում է անձնական կյանքն ու եսասիրական շահերը համազգային շահերից գերադասողներին, որոնք հասնում են բարոյական կործանման։
Դեմիրճյանի գրիչը բեղմնավոր է եղել նաև դրամատուրգիայի բնագավառում։ 1923 թվականին գրել է «Քաջ Նազար» կատակերգությունը։ Նոր սկզբունքով մշակելով ժողովրդական հեքիաթը՝ Դեմիրճյանն ընդգծել է նրա քաղաքական բովանդակությունը։ «Քաջ Նազար»-ը հայ դրամատուրգիայի մնայուն գործերից է։ Հայ դրամատուրգիայի աչքի ընկնող նմուշներից են «Ֆոսֆորային շող» (1932), «Նապոլեոն Կորկոտյան» (1934), «Կապուտան» (1938) պոեմները և «Երկիր հայրենի» (1939) պատմահերոսական դրաման։
Դեմիրճյանի ստեղծագործության գլուխգործոցը Հայրենական Մեծ պատերազմի տարիներին գրված «Վարդանանք» պատմավեպն է։ Հայ պատմավիպագրության մեջ նոր որակ է։ Հայրենական պատերազմի ավարտից հետո մարդկանց ստեղծագործ աշխատանքին են նվիրված «Հանուն կյանքի» (1949), «Հուշ-աղբյուր» (1950) և այլ պատմվածքներ։ Հայրենի հողի վրա սեփական տուն ունենալու պանդուխտ հայ մարդու երազանքն է արտահայտված «Տուն» (1949) պատմվածքում։ Կյանքի վերջին տարիներին Դեմիրճյանը գրել է «Մեսրոպ Մաշտոց» վեպը, որն անավարտ է մնացել։
Դեմիրճյանը մանուկների համար գրել է «Պույպույ մուկիկը», «Արջուկ–լրջուկ», «Ծտապար» և այլ ստեղծագործություններ։
Արտաքին հղումներ
Կատեգորիա:Մանկագիրներ այբբենական կարգով Կատեգորիա:19-րդ դարի արևելահայ արձակագիրներ Կատեգորիա:20-րդ դարի արևելահայ արձակագիրներ Կատեգորիա:19-րդ դարի արևելահայ բանաստեղծներ Կատեգորիա:20-րդ դարի արևելահայ բանաստեղծներ Կատեգորիա:19-րդ դարի արևելահայ դրամատուրգներ Կատեգորիա:20-րդ դարի արևելահայ դրամատուրգներ Կատեգորիա:ՀՀ ԳԱԱ ակադեմիկոսներ Կատեգորիա:Էջմիածնի Գևորգյան ճեմարանի սաներ Կատեգորիա:Թիֆլիսի Ներսիսյան դպրոցի շրջանավարտներ Կատեգորիա:Ռուսերենից հայերեն թարգմանիչներ Կատեգորիա:Թոխմախի գերեզմանատանը թաղվածներ Կատեգորիա:ԽՍՀՄ գրողների միության անդամներ Կատեգորիա:20-րդ դարի հայ գրողներ Կատեգորիա:20-րդ դարի հայ բանաստեղծներ Կատեգորիա:Ժնևի համալսարանի շրջանավարտներ Կատեգորիա:20-րդ դարի տղամարդ գրողներ Կատեգորիա:Խորհրդահայեր
Կոմսոմոլսկի շրջան (Իվանովոյի մարզ)
Կոմսոմոլսկի շրջան (Комсомольский район), մունիցիպալ շրջան Ռուսաստանի Դաշնության Իվանովոյի մարզում։
Ստեղծվել է 1929 թվականին։ Վարչական կենտրոնը՝ Կոմսոմոլսկ ։
Աշխարհագրություն
Շրջանի տարածքի մակերեսը կազմում է 1220 կմ²։
Բնակչություն
2010 թվականի մարդահամարի արդյունքներով շրջանում բնակվում էր 20263 մարդ։ Բնակչության խտությունը կազմում էր 16,61 մարդ/կմ²։
Բաալոն
Բնակչությունը 2010 թվականի դրությամբ կազմում է 213 մարդ, բնակչության խտությունը` 14.47 մարդ/կմ²։ Բնակավայրը զբաղեցնում է 14.72 կմ² տարածք։
Աշխարհագրություն
Գտնվում է Փարիզ քաղաքից 190 կմ հյուսիս-արևելք, Շալոն ան Շամպայն քաղաքից 75 կմ հյուսիս, Շառլվիլ Մեզիեր քաղաքից 20 կմ հարավ։
Բնակչություն
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Ֆորգարիա նել Ֆրիուլի
Ֆորգարիա նել Ֆրիուլի (Forgaria nel Friuli), կոմունա Իտալիայում։ Գտնվում է Ֆրիուլի Վենետիկ Ջուլիա մարզի Ուդինե գավառում ։
Բաալոն
Տնտեսություն
2010 թվականին ուներ 136 աշխատունակ (15-64 տարեկան) բնակիչ, որոնցից ակտիվ էին 98-ը, իսկ ոչ ակտիվները` 38։ Ակտիվության ցուցանիշը կազմում է 72,1 %։ 98 աշխատունակ մարդկանցից աշխատել է 93 անձ (45 տղամարդ և 48 կին)։ Գործազուրկ են եղել 5 անձ (5 տղամարդ և 0 կին)։ 38 անաշխատունակներից 11-ը եղել են աշակերտներ կամ ուսանողներ, 14-ը` թոշակառուներ, իսկ 13-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Ֆորգարիա նել Ֆրիուլի
Բնակավայրի հովանավորն է համարվում սուրբ Լավրենտիուսը։
Ժողովրդագրություն
Բնակչության թվաքանակի փոփոխությունները
Ծանոթագրություններ
Կատեգորիա:Իտալիայի բնակավայրեր
Նաղաշ Հովնաթան
Նաղաշ Հովնաթան, հայ միջնադարյան բանաստեղծ, աշուղ, նկարիչ, ծաղկող։
Կենսագրություն
Նախնական կրթությունն ստացել է հոր՝ Հովհաննես վարժապետի մոտ, այնուհետև սովորել է Ագուլիսի Ս. Թովմա վանքի դպրոցում, որտեղ և ավարտելուց հետո, աշխատել է որպես ուսուցիչ։ Ն. Հովնաթանի կյանքի մասին միակ գրավոր աղբյուրը նրա ավագ որդու՝ նկարիչ և բանաստեղծ Նաղաշ Հակոբի ողբն է («Ողբամ արտասուօք, կոծով տխրութեան»)՝ գրված հոր մահվան առթիվ։ Հակոբի ողբից ենք իմանում Ն. Հովնաթանի ծննդյան և մահվան տարեթվերը, ինչպես նաև կենսագրական մի քանի փաստեր (օրինակ, հասարակ դպրից դարձել է «շնորհալց վարպետն իմաստուն», եղել է «քարտուղար տառից հնոց և նորոց»)։
Ստեղծագործական կյանք
Որոշ ժամանակ ապրել և ստեղծագործել է Թիֆլիսում։ Վրացական աղբյուրների վկայությամբ՝ նա եղել է Վրաստանի Վախթանգ VI թագավորի պալատական երգիչն ու նկարիչը։
Երգահան և բանաստեղծ
«Լավ է ընդ իմաստնոց միշտ քաղցած մնալ, քան ընդ տգիտաց ուտել ու ցնծալ» ։ «Գովեմ սրտիվ ուրախական» երգը, նվիրված «Վրաստանի գոզալներին», գրել է վրացական պալատում։ Ապրել և ստեղծագործել է նաև Երևանում, որտեղ գրել է «Գովասանութիւն Երևանայ քաղաքին» բանաստեղծությունը։ Ն. Հովնաթանը թողել է գրական հարուստ ժառանգություն։ Նրա բանաստեղծությունները պահպանվել ու մեզ են հասել բազմաթիվ ընդօրինակություններով։ Այն ձեռագրերի թիվը, որոնցում առկա են նրա ստեղծագործությունները մեծ կամ փոքր խմբերով, անցնում է հինգ տասնյակից։ Դրանցից առավել հարուստ և ամբողջական են Երևանի Մեսրոպ Մաշտոցի անվան Մատենադարանի №3263, №4426 և Վիեննայի Մխիթարյանների մատենադարանի №647 և №587 ձեռագրերը։ Ն. Հովնաթանի բանաստեղծությունները կարելի է բաժանել մի քանի խմբի՝ սիրո և ուրախության, գարնան, կրոնական, երգիծական և խոհական–խրատական։ Նրա սիրո երգերը տարբերվում են միջնադարյան տաղերգուների համաբնույթ երգերից, որոնց հեղինակները, աշխարհիկ կյանքը երգելով հանդերձ, զերծ չէին կրոնական աշխարհայացքի ճնշող ազդեցությունից։ Բնությունը նրա համար ներշնչման աղբյուր է։ Գարունը բերում է բարիք, կյանք, նաև սեր, որը, ըստ բանաստեղծի, կյանքի իմաստն է, հարստությունն ու հաճույքը։ Սիրո ու բնության երգերում Ն. Հովնաթանը վերարտադրել է մարդկային զգացմունքներ ու տրամադրություններ՝ հնարավորին չափ հեռու մնալով կրոնական ու կենցաղային կաշկանդումներից։ Խնջույքի և ուրախության երգերի փիլ. ելակետը արմատապես տարբերվում է միջնադարյան գրական մտածելակերպից։ Ն. Հովնաթանը գտնում էր, որ մարդն աշխարհ է եկել վայելելու համար։ Այս շարքի երգերում բանաստեղծը միաժամանակ քարոզում է ստեղծագործ աշխատանք, համերաշխություն, մարդկային ազնիվ ու մաքուր հարաբերություններ։ Ն. Հովնաթանի մոտ առկա է նոր ժամանակների կնիքը, որն ազատ է միջնադարյան բարոյախոսությունից։ Լինելով միջնադարի նշանավոր բանաստեղծներից մեկը՝ Ն. Հովնաթանը նաև աշուղ է։ Իր աշուղական խաղերում, ինչպես նաև երգիծական և խոհական–խրատական ոտանավորներում նա բողոքում է չարիքի, անարդարության ու անհավասարության դեմ, քննադատում իրականության հոռի կողմերը, դրվատում գիտությունն ու արվեստը։ Հիմք ունենալով իր նախորդների փորձը՝ նա կարողացել է զավեշտի ու ժամանցի ուրախ տաղերից բացի ստեղծել իսկական երգիծանքի նմուշներ («Կատուն մեռաւ, ափսոս ու վա՜խ», «Ով ողորմելի խեղճ կանանիք», «Գրե եկին էշի քարվան» սկզբնատողերով ոտանավորները)։ Ն. Հովնաթանը ունի կրոնական–ծիսական բնույթի երգեր, որոնք ավելի շատ կապված են նախորդ, քան նոր ժամանակների տրամադրությունների ու պատկերացումների հետ։ Հետևելով իր նախորդներին՝ Ն. Հովնաթանը օգտվել է ժողովրդական բանահյուսությունից և ազդեցություն կրել ինչպես հայ, այնպես էլ պարսիկ ու ադրբեջանցի ժողովուրդների բանավոր ստեղծագործություններից։ Նա գրել է ժամանակի ժողովրդական լեզվով։ Թարմ են բանաստեղծի տաղաչափական հնարանքներն ու պատկերները։ Նա կարողացել է ազգային ավանդական տաղաչափական ձևերին վարպետորեն ներդաշնակել աշուղական բանարվեստի նվաճումները և ստեղծել նորատիպ երգեր։ Ինքն է իր բանաստեղծությունների համար ընտրել կամ հորինել եղանակներ և ինքն էլ երգել ու նվագել է դրանք։
Մանրանկարիչ և որմնանկարիչ
Ն. Հովնաթանի նկարչական առաջին քայլերը կապված են Ագուլիսի հետ, որտեղ նա ձեռագրեր է նկարազարդել։ Նրա ստեղծագործական հնարավորություններն ավելի ուշ դրսևորվել են հաստոցային և մոնումենտալ նկարչության բնագավառում։ Ապարանքներ ու եկեղեցիներ է ձևավորել Հայաստանում, Վրաստանում, Պարսկաստանում, ճանաչվել որպես հմուտ նկարիչ և վաստակել «նաղաշ» (նկարիչ) պատվավոր անունը։ Որմնանկարչական առաջին աշխատանքերը կատարել է իր ծննդավայրի և Ագուլիսի եկեղեցիներում։ 1679–ի Երևանի մեծ երկրաշարժից հետո հրավիրվել է Երևան և նկարազարդել Պողոս Պետրոս, Ս. Անանիա և Կաթողիկե եկեղեցիները։ Ն. Հովնաթանի բնածին տաղանդն այս աշխատանքներում դրսևորվել է պարզ, անմիջական, ներքին մղումներից բխող գեղանկարչական ընկալումներով։ XVII դարի վերջին Ն. Հովնաթանը հրավիրվել է Վրաստան, ստեղծել դիմանկարներ, սրբապատկերներ, ձևավորել Վախթանգ թագավորի նորակառույց պալատը։ Թիֆլիսում նա ունեցել է արվեստանոց, աշակերտներ, նկարել է եվրոպական յուղաներկով։ 1710-ական թթ. հրավիրվել է Էջմիածին, նկարազարդել տաճարը։ Պահպանվել է հատված «Գրիգոր Լուսավորիչը մկրտում է Տրդատին» կոմպոզիցիայից։ Ուշագրավ են կերպարների ազգային տիպականացումը, դիմանկարչական մեկնաբանումները, դեմքերի ու ձեռքերի մոդելավորումը, ֆիգուրների գրաֆիկական ընդգծվածությունը։ Նույն առանձնահատկությունները բնորոշ են Էջմիածնի տաճարի ավագ խորանից ցած պատկերված Աստվածամորն ու նրա երկու կողմերում տեղադրված առաքյալներին։ Սրբապատկերային կանոններից հեռանալու միտումներով է կատարված «Աստվածամայր» փոքրիկ սրբանկարը։ Տաճարի դեկորատիվ հարդարանքը՝ բուսական զարդանախշերը՝ իրենց շքեղ, հարուստ ու գունագեղ հատվածներով, նոր երևույթ էր հայկական գեղանկարչության մեջ, ներմուծել է երևույթների աշխարհիկ ընկալումներ, հաստոցային նկարչության սկզբունքների կիրառում, առանձնահատկություններ, որոնք ուղեցույց են հանդիսացել նրա հետնորդներին։
Արտաքին հղումներ
Կատեգորիա:Միջնադարյան հայ բանաստեղծներ Կատեգորիա:Հայ նկարիչներ Կատեգորիա:Հայ աշուղներ
Խոսե Կառլոս Օրտիս
Խոսե Կառլոս Օրտիս Կարդոսան (José Carlos Ortíz Cardosa, ), սալվադորցի նախկին ֆուտբոլային մրցավար։
Օրտիսի առաջին միջազգային մրցաշարը գլխավոր մրցավարի դերում եղել է մինչև 20 տարեկանների աշխարհի առաջնությունը, որի շրջանակներում նա վարել է «Արևելյան Գերմանիա-Մալի» (3-0) հանդիպումը, որի ընթացքում ֆուտբոլիստներին ցույց է տվել 6 դեղին և 1 կարմիր քարտ։
Գլխավոր մրցավարի պարտականություններ է կատարել 1985 թ․ԿՈՆԿԱԿԱՖ-ի առաջնության (1986 թ․ աշխարհի առաջնության ընտրական մրցաշարի ԿՈՆԿԱԿԱՖ-ի գոտի) որակավորման փուլի «-» (0-3) և եզրափակիչ փուլի «-» (0-0) հանդիպումներում։
ԿՈՆԿԱԿԱՖ-ի ոսկե գավաթի շրջանակներում վարել է 3 հանդիպում՝ 1991 թ. խաղարկության «-» (2-1), «-» (3-2), «-» (2-0) հանդիպումները։
Արտաքին հղումներ
Կատեգորիա:Ֆուտբոլային մրցավարներ այբբենական կարգով Կատեգորիա:Սալվադորցի ֆուտբոլային մրցավարներ Կատեգորիա:1948 ծնունդներ
Ֆիննական խոհանոց
Ֆիննական խոհանոց, գլխավորապես աչքի է ընկնում, քանի որ այն համակցում է ավանդական ազգային սնունդը և բարձրակարգ խոհանոցը ժամանակակից կոնտինենտալ ոճի խոհարարության հետ։
Ֆիննական խոհանոցում ձուկը և միսը (սովորաբար խոզի, տավարի և եղջերուի) առանձնահատուկ դեր են խաղում ավանդական ֆիննական ուտեստներում երկրի որոշ մասերում, մինչդեռ այլ վայրերում ուտեստները հիմնականում ներառում են բանջարեղենի տեսականի և սունկ։ Ֆինլանդիայի մյուս տարածքների  կերակրատեսակների ձևավորմանը նպաստել են Կարելիայից էվակուացված բնակիչները ։
Ավանդական խոհարարության մեջ տարածված են եղել շաղգամի զանազան տեսակները, սակայն 18-րդ դարում դրանք փոխարինվել են կարտոֆիլով վերջինիս ներմուծվելուց ի վեր։
Բնութագիր
Այն միակ ապրելու միջոց էր դառնում, երբ բերքը հաջող չէր լինում։ Ուստի, չնայած հողում աճեցվում էին այնպիսի բույսեր, ինչպիսիք են մշակաբույսերը կամ շաղգամը, և հաճախ ընտանիքներն ունենում էին մի քանի ընտանի կենդանիներ, կաթնամթերք և միս ստանալու համար որսորդությամբ և հատկապաես ձկնորսությամբ զբաղվելը, սպիտակուցներ ստանալու լավագույն ուղին էր։
Միջազգայնությունը նպաստեց ապրանքների ներմուծմանը։ Մակարոնեղենի, պիցցայի, քաբաբի և համբուրգերների ընդգրկումը ֆիննական ճաշացանկում, դուրս մղեց ավանդական ամենօրյա որոշ ուտեստներ, որը ոմանք համարում են բացասական երևույթ։ Այդ կերակրատեսակներից են, օրինակ, կաղամբով ջեռեփուկը, ծովատառեխի փափկամիսը և այլն։ 20-րդ դարից սկսած, երբ ֆիննուհիների մեծամասնությունը աշխատանքի անցավ, շատ ավանդական ուտեստներ, որոնք պահանջում են երկարատև պատրաստում, պահպանվեցին միայն տոների համար։
Ֆիննական խոհանոցը շատ նման է շվեդական խոհանոցին։ Իրականում շվեդական կերակրատեսակներից Յանսոնի գայթակղությունը, պիտիպաննան և գրաավիլոհինՖինլանդիայում նույնպես տարածված են։ Ընդգծված տարբերությունն այն է, որ ֆինները նախընտրում են ոչ քաղցր սնունդ։ Օրինակ, եթե ավանդական շվեդական տարեկանի հացը պարունակում է մեծ քանակությամբ օշարակ և համեմունքներ, ապա ֆիննական տարեկանի հացը քաղցրացված չէ, նույնիսկ դառնահամ է։ Ֆիննական խոհանոցը ունի որոշ նմանություններ գերմանական և ռուսական խոհանոցներին ։ Երշիկով և կարագով բուտերբրոդը, կիսելը և կարկանդակները շատ նման են իրենց գերմանական և ռուսական կրկնօրինակներին։ Ֆիննական խոհանոցը պահածոյացված և թթու բանջարեղենի փոխարեն ավելի շատ ներառում է թարմ մթերքներ, որոնք հասանելի են ողջ տարվա ընթացքում ։
Հատապտուղներ
Ֆիննական խոհանոցում մեծ տեղ են հատկացնում Արկտիկական վայրի հատապտուղներին, քանի որ դրանք ունեն բարձր սննդային արժեք։ Ավանդաբար դրանք թարմ վիճակով օգտագործվում էին ամռանը և չորացված՝ տարվա մյուս եղանակներին։ Դեռևս բավականին տարածված երևույթ է անմիջապես անտառից հատապտուղներ հավաքելը։ Ֆինլանդիայի գրեթե ցանկացած մասում կարելի է գտնել վայրի մորի, հավամրգի և հապալաս, մինչդեռ ճահճամոշը, լոռամրգին և չիչխանը աճում են ավելի սահմանափակ տարածքներում։
Այսօր հատապտուղներն այլևս չեն չորացվում ձմռան օգտագործման համար, փոխարենը սովորաբար սառեցվում են։ Դրանք կարող են օգտագործվել կամ որպես կերակրատեսակների բաղադրամաս կամ առանձին, օրինակ, շաքարով կամ շիլայի մեջ։
Ձուկ
Ֆինլանդիայի գետերը, լճերը և Բալթիկ ծովը մեծ հնարավորություններ են ընձեռում ձկնորսության համար, և ձուկը միշտ եղել է սպիտակուցի հիմնական աղբյուրը։ Ձուկը պատրաստվում է տարբեր եղանակներով։ Այն կարող են տապակել, եփել, չորացնել, աղ դնել, մարինացնել, ապխտել և այլն։ Երբեմն պարզապես շերտատում են և ուտում հում վիճակով:
Սունկ
Ֆիննական անտառներում աճում են մեծ քանակությամբ սնկերի տեսակներ, իսկ գարնան սկիզբն ազդարարում է կեղծ մորխետը, որն օգտագործվում է սերուցքային կերակրատեսակներում։
Աղվեսասունկն իրն ցեղակից ձմեռային աղվեսասնկի հետ, որով նշվում է սեզոնի ավարտը, հաճախ են կազմում ֆիննական բարձրակարգ խոհանոցի մաս։ Ինչպես հատապտուղները, սունկ հավաքելը նույնպես տարածված զբաղմունք է ֆինների համար։
Արտաքին հղումներ
Կատեգորիա:Ազգային խոհանոցներ Կատեգորիա:Ֆիննական խոհանոց
Նուչետո
Նուչետո  (իտալ․՝ Nucetto) կոմունա Իտալիայում, Պիեմոնտ մարզի Կունեո գավառում։
Բնակչությունը կազմում է 452 (2008 թվականի տվյալներով)։ Բնակչության խտությունը 65 մարդ/կմ²։ Տարածքը՝ 7 կմ²։ Փոստային ինդեքս՝ 12070։ Հեռախոսային կոդ՝ 0174։
Բնակավայրի հովանավորն է համարվում սուրբ Մարիա Մագդալինան։
Ժողովրդագրություն
'''Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Իսկ դու արև ունե՞ս
Իսկ դու արև ունե՞ս (А у тебя есть солнце?), խորհրդային տիկնիկային մուլտիպլիկացիոն ֆիլմ, որը ստեղծվել է 1974 թվականին, Անատոլի Ալյաշևի կողմից, Սվերդլովսկյան հեռուստատեսությունում։
Սյուժե
Ձվից դուրս է գալիս մի ճուտիկ։ Չորանալով` նա գնում է զբոսնելու։ Նրա ճանապարհին հանդիպում է մի փայտե տնակ, որի մեջ շնիկ էր քնած։ Շնիկը հարցնում է գլխավոր հերոսին, թե ի՞նչ նա ունի։ Ճուտիկը պատասխանում է, որ ոչինչ չունի, բացի ձվի կճեպներից։ Շնիկը ծիծաղում է և ասում, որ նա ունի փայտե տնակ, և քանի որ ճուտիկը ոչինչ չունի, նա ոչ ոք է։ Ճուտիկը վիրավորվում է, բայց հետո, մտածում է, և պատասխանում, որ նա ունի արև, քանի որ առաջ այն ոչ մեկինը չէր, իսկ հիմա նա այն իրեն է վերցնում։ Շնիկը սկսում է նախանձել ճուտիկին, և առաջարկում է նրան իր տնակի կեսը, միայն թե ճուտիկը չվերցնի իրեն արևը։ Ճուտիկը համաձայնում է։ Շնիկը տնակը մասերի է բաժանում և տեղաշարժում, հերոսները նստում են ամենքն իր մասի մեջ։ Այդ ժամանակ անձրև է սկսվում և քամի, և նրանք մրսում են։ Այն ժամանակ ճուտիկը առաջարկում է միացնել կրպակի կեսերը։ Շնիկը համաձայնում է։ Այժմ ընկերների համար ջերմ է, ուրախ և հարմարավետ։
Բազրիք
Բազրիք, ճաղաշարից և ճաղերի գլուխները միացնող հեծանից կազմված ցածր պատվար–հենարան, որ տեղադրվում է պատշգամբների, աստիճանների, տանիքների, կամուրջների եզրերին, որպես հենվելու հարմարանք, ինչպես և արգելափակոց՝ անցնելիս վայր ընկնելու վտանգը կանխելու համար։ Պատրաստվում է փայտից, քարից, մետաղից, բետոնից և այլն։ Բազրիք լինում է նաև առանց ճաղաշարի։ Կառույցի օրգանիզմում, ունենալով որոշակի ֆունկցիա, բազրիք ճարտ․ հարդարանքի արտահայտիչ տարր է։ Բազրիք են նաև բազկաթոռի երկու կողմի հենարանները։
Կատեգորիա:Շինարարական տարրեր և կառուցվածքներ Կատեգորիա:Ճարտարապետություն Կատեգորիա:Ճարտարապետական ​​տարրեր
Սոման դե Վոքլյուզ
Սոման դը Վոքլյուզ (Saumane-de-Vaucluse), կոմունա Ֆրանսիայի Վոքլյուզ դեպարտամենտում, Պրովանս Ալպեր Լազուր ափում։ Պատկանում է ԼˈԻլ-սյուր-լա-Սորգ կանտոնին։
Աշխարհագրական դիրք
Սոման դե Վոքլյուզը գտնվում է Ավինյոնից 24 կմ դեպի արևելք և ԼˈԻլ-սյուր-լա-Սորգից 5 կմ արևելք ։ Հարակից համայնքներն են՝ հյուսիսում` Լա Ռոք-սյուր-Պերնեսը, հարավ-արևելքում՝ Ֆոնտեն-դե-Վոքլյուզը և Գորդեսը, հարավում՝ Լանը, արևմուտքում` ԼˈԻլ-սյուր-լա-Սորգը, և հյուսիս-արևմտյան մասում` Վելլերոնը ։
Կոմունան գտնվում է Վոքլյուզի լեռների ստորոտին, Սորգ հովտում ։
Ժողովրդագրություն
Համայնքի բնակչությունը 2010 թվականին կազմել է 856 մարդ։
Արտաքին հղումներ
Կատեգորիա:Ֆրանսիայի բնակավայրեր Կատեգորիա:Ֆրանսիայի կոմունաներ
Նովելլո
Նովելլո  (իտալ․՝ Novello), կոմունա Իտալիայում, Պիեմոնտ մարզի Կունեո գավառում։
Բնակավայրի հովանավորն է համարվում սուրբ Արխանգել Միխայիլը։
Ժողովրդագրություն
'''Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Բերոն է սես Էնվիրոն
Բերոն է սես Էնվիրոն (Bairon-et-ses-Environs), համայնք Ֆրանսիայի Շամպայն-Արդեն մարզի Արդեններ գավառում ։
Բնակչությունը 2013 թվականի դրությամբ կազմում է 1080 մարդ, բնակչության խտությունը` 24.07 մարդ/կմ²։ Բնակավայրը զբաղեցնում է 44.86 կմ² տարածք։
Համայնքն հիմնվել է 2016 թվականի հունվարի 1-ին և ներառում է Լեզ Ալլե, Լը Շեն և Լուվերնի նախքին համայնքները։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:2016 թվականին հիմնադրված բնակավայրեր
Յուժայի շրջան (Իվանովոյի մարզ)
Յուժայի շրջան (Южский район), մունիցիպալ շրջան Ռուսաստանի Դաշնության Իվանովոյի մարզում։
Ստեղծվել է 1929 թվականին։ Վարչական կենտրոնը՝ Յուժա ։
Աշխարհագրություն
Շրջանի տարածքի մակերեսը կազմում է 1341 կմ²։
Բնակչություն
2010 թվականի մարդահամարի արդյունքներով շրջանում բնակվում էր 25728 մարդ։ Բնակչության խտությունը կազմում էր 19,19 մարդ/կմ²։
Արտաքին հղումներ
Կատեգորիա:Իվանովոյի մարզ Կատեգորիա:Ռուսաստանի շրջաններ ըստ դաշնային սուբյեկտների
Դիզյունկտիվ միանդամ
Դիզյունկտիվ միանդամ (մաքսթերմ) փոփոխականներից, այս փոփոխականների դիզյունկցիա կամ կամ նրանց ժխտումը։
Մաքսթերմը հավասար է 0-ի միայն արգումենտների միակ խմբի դեպքում։ Եթե մաքսթերմը միաժամանակ պարունակում է փոփոխական և նրա ժխտում, ապա այն միշտ հավասար է 1-ի։
Տե՛ս նաև
Կատեգորիա:Բուլյան հանրահաշիվ Կատեգորիա:Մաթեմատիկական տրամաբանություն
Վիյար Կոլմար
Վիյար Կոլմար (Villars-Colmars), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Ալոս Կոլմար կանտոնի կազմի մեջ։ Կոմունայի շրջանը՝ Կաստելան։
Բնակչություն
Համայնքի բնակչությունը 2008 թվականին կազմում էր 238 մարդ։
Տնտեսություն
2007 թվականի տվյալներով 160 աշխատունակ տարիքի մարդկանցից (15-64 տարեկան) 107-ը տնտեսապես ակտիվ էին, 53-ը անգործ (ակտիվության ցուցանիշը 66,9 %, 1999 թվականին եղել է՝ 66,2 %)։ 107 աշխատունակ բնակիչներից 97-ը աշխատում էին (57 տղամարդ և 40 կին), անաշխատանք էին 10-ը (3 տղամարդ և 7 կին)։ 53 անգործ մարդկանցից 11-ը աշակերտներ կամ ուսանողներ են, 17-ը թոշակառու, 25-ը չէին աշխատում այլ պատճառներով.
Արտաքին հղումներ
Կատեգորիա:Ֆրանսիայի համայնքներ
Ես դեռ գիտեմ, թե ինչ էիք դուք անում անցյալ ամառ
«Ես դեռ գիտեմ, թե ինչ էիք դուք անում անցյալ ամառ» (I Still Know What You Did Last Summer), Դեննի Կենոնի ամերիկա-մեքսիկական սարսափ ֆիլմերից է՝ «Ես գիտեմ, թե ինչ էիք դուք անում անցյալ ամառ» ֆիլմի շարունակությունը՝ նկարահանված 1997 թվականին։ Ֆիլմի պրեմիերան կայացել է 1998 թվականին նոյեմբերի 15-ին։
Սյուժե
Անցել է մեկ տարի սարսափելի սպանություններից հետո, Ջուլի Ջեյմսը սովորում է քոլեջում և ապրում է հանրակացարանում իր նոր ընկերուհու Կարլ Ուիլսոնի հետ, բայց դեռ չի կարողանում մոռանալ ձկնորսին, ով միշտ հայտնվում է նրա մղձավանջներում։ Ընկերուհին և նրա սենյակի հարևանը՝ Ջուլին, առաջարկում են ինչ-որ կերպ զվարճանալ և հանգստանալ։ Շուտով այդ իրավիճակը շտկվում է մի դեպքի շնորհիվ․ աղջիկներին զանգում են ինչ-որ մի ռադիոկայանից և առաջարկում մասնակցել մի մրցույթի, ինչից ելնելով անհրաժեշտ է միայն անվանել Բրազիլիայի մայրաքաղաքը, ճիշտ պատասխանելու դեպքում նրանք անվճար ստանում են տոմսեր `Բահամյան կղզիներ։ Սակայն պատասխանը նրանք չգիտեին, հենց այդ պահին նրանց աչքերի առաջ հայտնվում է սրճի տուփ, որտեղ գրված է լինում Ռիո դե Ժանեյրո, որն էլ հենց արտասանում են որպես պատասխան և շահում տոմսերը։
Ուղևորության համար ևս մի պահանջ է հանդիսանում, որ յուրաքանչյուր աղջիկ պետք է տղա զուգընկեր ունենա։ Ջուլին ցանկանում է գնալ Ռեմի հետ, բայց նա հրաժարվում է։ Այդ ժամանակ Կառլը, ով ընտրել էր իր հին ընկերոջը ` Տայլեռա Մարտինին, համոզում է Ջուլիին գնալ Վիլյամ Բենսոնի հետ, ով վաղուց աչք էր դրել աղջկա վրա։ Կղզիներ ժամանելուն պես խումբը պարզում է, որ հանգստի սեզոնը վաղուց ավարտվել է, և այնտեղ չկան ուրիշ այցելուներ։ Շուտով նաև սկսվում է փոթորիկ, ինչի պատճառով նրանք չեն կարող կղզուց դուրս գալ։ Հենց այդ ժամանակ էլ հայտնվում է մոլագար Բեն Վիլիսը, ով գայթակղելով բերել է այստեղ իր նոր զոհերին։ Բայց այս անգամ նա չէր գործում միայնակ։
Արտաքին հղումներ
Կատեգորիա:1998 ֆիլմեր Կատեգորիա:Ամերիկյան թրիլեր ֆիլմեր Կատեգորիա:Ամերիկյան սարսափ ֆիլմեր Կատեգորիա:Սլեշեր ֆիլմեր Կատեգորիա:Անգլերեն ֆիլմեր Կատեգորիա:Columbia Pictures ֆիլմեր Կատեգորիա:Ֆիլմեր վրեժի մասին Կատեգորիա:Ամերիկյան ֆիլմեր Կատեգորիա:Ամերիկյան սիքվել ֆիլմեր Կատեգորիա:Ամերիկյան ֆիլմեր վրեժի մասին Կատեգորիա:Ամերիկյան սարսափ թրիլեր ֆիլմեր Կատեգորիա:Մեքսիկական ֆիլմեր
Սաքոլոնգո
Սաքոլոնգո (Saccolongo), կոնունա Իտալիայում, գտնվում է Վենետո մարզում՝ Պադովա գավառում ։ Բնակչությունը 4477 մարդ, բնակչության խտությունը 342 մարդ/կմ²։ Զբաղեցնում է 14 կմ² տարածք։ Փոստային ինդեքս՝ 35030։ Հեռախոսային կոդ՝ 049։
Հովանավորը համարվում են Սանտ Մարիա Ասսունտան։ Ամեն տարի տոնը նշվում է օգոստոսի 15-ին։
Ծանոթագրություններ
Կատեգորիա:Իտալիայի բնակավայրեր
Յոհան Նեպոմուկ Հումել
Յոհան Նեպոմուկ Հումել (Johann Nepomuk Hummel, )՝ ավստրիացի երգահան և վիրտուոզ-դաշնակահար։
Կենսագրություն
Յոհան Նեպոմուկ Հումելը ծնվել է 1778 թվականի նոյեմբերի 14-ին Պրեսբուրգում (ներկայիս Բրատիսլավա)։ Արդեն 3 տարեկանում նրա մոտ բացահայտվել էին երաժշտական ընդունակություններ, իսկ 5 տարեկանում հորից նվեր էր ստացել իր առաջին փոքրիկ դաշնամուրը, որը պահել էր մինչև կյանքի վերջը։ Ամուսնացած էր օպերային երգչուհի և Բեթհովենի ընկերուհի Էլիզաբեթ Ռյոկելի հետ։ Հավանաբեր, Բեթհովենը հենց նրան էր ձոնել «Էլիզի մոտ» պիեսը ։
1786-1788 թվականներին նա սովորել է Վոլֆգանգ Ամադեուս Մոցարտի և Անտոնիո Սալերի մոտ ։
1793 թվականից մինչև 1816 թվականը ապրել է Ավստրիայի մայրաքաղաք Վիեննայում։ Կոնտրապունկտի (ձայնակարգություն) դասեր է վերցրել Յոհան Գեորգ Ալբրեխտսբերգի մոտ, ով Բեթհովենի ուսուցիչներից մեկն էր։ Երգեցողություն սովորում է Անտոնիո Սալիերի մոտ։